Як аказалася, гэта была шпорцавая кнігаўка (Vanellus spinosus)! Праз некалькі хвілін я вырашыў падзяліцца сваім назіраннем з іншымі. Зробленая смартфонам фотка пайшла ў Свет… Праз хвіліну мне патэлефанаваў Tomek Górny з Варшавы і сказаў, што хутчэй за ўсё від яшчэ не адзначалі ў Польшчы і гэта можа быць першая рэгістрацыя для краіны! Мы ўсе ў аўтамабілі былі вельмі здзіўленыя! Я даслаў нашы каардынаты і здымак на свoй профіль у фэйсбуку каб як мага большая колькасць людзей змагла ўбачыць новы для краіны від.